
# Рөстәм Миңнеханов Казан юлларын төзекләндергән эшчеләрне тәбрикләде

*30.08.2012*Бүген ТР Президенты Рөстәм Миңнеханов, ТР транспорт һәм юл хуҗалыгы министры Ленар Сафин һәм Казан мэры Илсур Метшин Сәлимҗанов һәм Горький урамнарын реконструкцияләү эшендә катнашкан юл эшчеләрен котладылар һәм бүләкләделәр.


ТР транспорт һәм юл хуҗалыгы министры Ленар Сафин боерыгы белән намуслы хезмәте һәм республика юл тармагына шәхси өлешен керткән өчен министрлыкның мактау грамоталары белән "Татавтодор" ААҖ вәкилләре Рамил Гатауллин, Максим Ершов, Солтан Хәйруллин, Камил Хакимуллин, Алексей Шустов, "Волгадорстрой" ҖЧҖ баш инженеры Гәбделнур Хөсәенов, "Каздорстрой" ААҖ баш инженеры Айдар Яруллин бүләкләнде. Министрның рәхмәте "Каздорстрой" ААҖ вәкилләре Данис Гариповка, Фидәил Каюмовка, Радик Хидиятовка һәм "Волгадорстрой" ҖЧҖ машина йөртүчеләре Дамир Гәләветдиновка һәм Райнур Заһидуллинга белдерелде. Казанның юл төзелеше үсешенә үз өлешен керткән өчен Казанның мактаулы грамоталары "Татавтодор" ААҖ вәкилләре Линар Галиев, Илһам Шариповка; "Каздорстрой" ҖЧҖ - Камил Гайнуллин, Азат Шакировка; "Волгадорстрой" ҖЧҖ - Рафаэль Насыйбуллинга, Илназ Фәйзрахмановка тапшырылды.


Горький урамын - Пушкин урамыннан Ершов урамына кадәр - капиталь төзекләндерү катламның тузуы нәтиҗәсендә башкарылды, 15293 кв.м мәйданда асфальт җәелде.


Төзекләндерелгән урамның гомуми озынлыгы 1,81 км тәшкил итә.

*Мәгълүматны ТР транспорт һәм юл хуҗалыгы министрлыгы матбугат хезмәте бирде*
Рөстәм Миңнеханов Казан юлларын төзекләндергән эшчеләрне тәбрикләде